**Pakuotės lapelis: informacija vartotojui**

**Klimakt-Heel tabletės**

Homeopatinis vaistinis preparatas

**Atidžiai perskaitykite visą šį lapelį, prieš pradėdami vartoti šį vaistą,** **nes jame pateikiama Jums svarbi informacija.**

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

- Neišmeskite šio lapelio, nes vėl gali prireikti jį perskaityti.

- Jeigu norite sužinoti daugiau arba pasitarti, kreipkitės į vaistininką.

* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 4 savaites Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Klimakt-Heel ir kam jis vartojamas

2. Kas žinotina prieš vartojant Klimakt-Heel

3. Kaip vartoti Klimakt-Heel

4. Galimas šalutinis poveikis

5. Kaip laikyti Klimakt-Heel

6. Pakuotės turinys ir kita informacija

## 1. Kas yra Klimakt-Heel ir kam jis vartojamas

Klimakt-Heel yra homeopatinis vaistas. Jo vartojama klimakteriniams sutrikimams lengvinti.

Indikacijos pagrįstos tik homeopatijos principais.

Jeigu per 4 savaites Jūsų savijauta nepagerėjo arba net pablogėjo, kreipkitės į gydytoją.

**2.**  **Kas žinotina prieš vartojant Klimakt-Heel**

**Klimakt-Heel** **vartoti negalima**

Jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

#### **Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Klimakt-Heel.

#### **Vaikams ir paaugliams**

Kadangi Klimakt-Heelskirtasklimakteriniams sutrikimams gydyti, jo netinka vartoti vaikams ir paaugliams.

**Kiti vaistai ir Klimakt-Heel**

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Klimakt-Heel** **vartojimas su maistu ir gėrimais**

Sąveikos nepastebėta.

### Nėštumas ir žindymo laikotarpis

Kad šiame vaiste esančios praskiestos homeopatinės medžiagos darytų toksinį poveikį nėštumui ir žindymui, nežinoma.

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

### Vairavimas ir mechanizmų valdymas

Klimakt-Heel gebėjimo vairuoti ir valdyti mechanizmus neveikia arba veikia nereikšmingai.

### Klimakt-Heel sudėtyje yra laktozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

## 3. Kaip vartoti Klimakt-Heel

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Paprastai reikia vartoti po 1 tabletę 3 kartus per dieną (laikyti burnoje, kol ištirps).

### Ką daryti pavartojus per didelę Klimakt-Heel dozę?

Pranešimų apie perdozavimą negauta.

### Pamiršus pavartoti Klimakt-Heel

Negalima vartoti dvigubos dozės norint kompensuoti praleistą dozę.

**Nustojus vartoti Klimakt-Heel**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

*Dažnis nežinomas (negali būti apskaičiuotas pagal turimus duomenis).*

Buvo pranešta apie laikinas alergines odos reakcijas.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A,

LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti Klimakt-Heel

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

## 6. Pakuotės turinys ir kita informacija

**Klimakt-Heel** **sudėtis**

- 1 tabletėje yra veikliųjų medžiagų: Sanguinaria canadensis D3 30 mg, Sepia officinalis D4 30 mg,

 Sulfur D4 30 mg, Strychnos ignatii D4 30 mg, Simarouba cedron D4 30 mg, Stannum metallicum

 D12 60 mg, Lachesis mutus D12 90 mg.

- Pagalbinės medžiagos: laktozė monohidratas, magnio stearatas.

**Klimakt-Heel** **išvaizda ir kiekis pakuotėje**

##### Klimakt-Heeltabletės yra nuo baltos iki blyškios oranžinės spalvos, su pavieniais juodais ar oranžiniais taškeliais, apvalios, plokščios, su nusklembtomis briaunomis.

Pakuotėje yra 50 tablečių.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. + 49 7221 501 00

Faksas + 49 7221 501 485

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Farmahelis”

Partizanų g. 198-5

LT-50324 Kaunas

Tel., faksas + 370 37 452 559

El. paštas info@heel.lt

Šis pakuotės lapelis paskutinį kartą peržiūrėtas 2017-05-09

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu)